**סיכום שיעור שיר בסיפור**

חלק גדול מהמספרים משתמשים בשיר / פזמון חוזר במהלך הסיפור.

לשיר כמה תפקידים:

**מרכז את הילדים**. לעיתים העלילה והסיפור, קצת מעיפים את הקהל הצעיר. לכן השיר מרכז אותם אליך במיוחד אם הילדים שותפים לשיר.

**חוט שידרה** של הסיפור. השיר הוא המוטיב החוזר כדרך מלך אליה חוזרים "אם הולכים לאיבוד". הוא אוסף את העלילה למבנה ברור ופשוט.

מוסיף **גוון צבעוני ונעים** לסיפור. כלומר מוסיף הרבה רוטב לסיפור.

השיר נותן מקום **בטוח לילד**. הקצב והמשקל . מקיימים מצע בטוח במיוחד לילדים הציעים. ולא בכדי ספרי הילדים הצעירים נכתבים במשקל וחרוזים.

השיר בדרך כלל מציג את **הדמות הראשית והתנהגותה** כלומר מתאר את הדמות בשפה שהמספר והשחקן אינם יכולים לממש.

בסיפור "שבעה במכה אחת- האחים גרים.

שיר הנושא שאני בוחר הוא

" אני החייט האמיץ

האמיץ הגיבור ללא חת

אני שניצחתי, אני שניצחתי

שבעה במכה אחת"

השיר מתאר את הדמות הראשית , המופיעה לאורך כל הסיפור.

השיר יכול לתאר גם מקום מרכזי שהסיפור נע סביבו , חוויה מרכזית אווירה וכד'. המילים בשיר עשויות להשתנות בהתאם לשינויים החלים בסיפור. אך רצוי שהמנגינה והמשקל ישארו זההים.

השיר יכול לייצג רעיון מרכזי/ **פרמיס** **– תמצית הסיפור במשפט אחד.** לדוגמה בסיפורה של לאה גולדברג מעשה בשלושה אגוזים הפרמיס- הוא

"היה היו שלושה אגוזים

ובהם שלושה סודות ורזים

והיה , כל מי שיפתור את סודם

אין כמותו מאושר בעולם!"

חשוב מאד – המספר הוא זה שקובע את הפרמיס על פי נקודת ראותו.

השיר יכול לבטא **סיכום תרחיש**.

גם כאן השינויים בשיר יהיו במילים, אך יישארו במשקל ובלחן המקוריים בהתאם לעלילה.

לדוגמא בנרקיס מלך הביצה הצפרדעים שרות באותו פזמון

בתחילת הסיפור: "איזה ששון איזו דיצה נקפוץ כולנו יחד כאן בביצה."

כשהמלך חולה: "המלך חולה המלך מסכן, נקרא מהר לרופא הזקן"

כשהם מחפשים מלך:" אנחנו נביא אנחנו נמצא, פרח שיסכים לגור בביצה"

כשמצאו את הנרקיס שהסכים לבוא: "הנה הבאנו הנה נמצא, פרח שהסכים לגור בביצה"

שהנרקיס מוכתר: "איזה ששון איזו דיצה, יש לנו מלך כאן בביצה."

השיר יכול **לסכם** את הסיפור עם מסר או אלמנט קליל מהסיפור  
בסיפור המלך מידאס הילדים שרים "למלך מידיאס יש קרניים" זה השיר ששרים הילדים כאשר סודו של המלך נחשף , זהו גם השיר שהילדים הולכים הביתה. כלומר השיר הקליט מותיר עימו את הסיפור.

לדוגמא בבגדי המלך החדשים של סבא טוביה כל הילדים תמיד ידקלמו את שיר הסיום הידוע.

כללים לכתיבת שיר

1. שיהיה משקל ורצוי חריזה בשיר.
2. שהשיר לא יהיה ארוך מידי , לא יותר מארבע שורות (אלא עם כן הסיפור מאלץ לשיר יותר).
3. שהלחן יהיה פשוט מאד וקליט. כלומר לא יותר משלושה אקורדים.
4. בדרך כלל הסיפור מסתיים בשיר